รบกวนสอบถามค่ะ คือกินยาคุมแบบให้นมบุตรมาแผงแรกกับแผงสองกิน cetazetteแบบ28เม็ดกินต่อเนื่องพอหมดแผงสอง ก็ไม่ได้กินมา3วันแล้ววันนี้เลยไปซื้อ Exluton28เม็ดมาจะสามารถกินต่อได้เลยมั้ยแต่ประจำเดือนล่าสุดที่กินแผงสองก็ไม่มามีแค่เหมือนหยดๆ แต่ก็ตรวจแล้วก็ไม่ตั้งครรภ์ จะกินต่อได้เลยมั้ยค่ะหรือต้องรอประจำเดือนมาก่อน ตอนนี้ให้นมลูกอยู่ด้วยค่ะ ลูกได้7เดือน (คือก่อนที่กินยาคุมก็ฉีดมาก่อนแต่ประจำเดือนมาตลอดเลยเปลี่ยนมากินแทนแต่กินแผงแรกก็มาระหว่างกินแถวสอง พอมากินแผงสองก็ไม่มาค่ะ)แล้วแบบนี้เสี่ยงท้องมั้ยค่ะ แล้วถ้ากินยาแผงใหม่ได้เลยต้องกินอีกสามเม็ดที่หยุดินมามั้ย
สวัสดีค่ะ หากทานยาคุมกำเนิดจนครบ 28 เม็ดแล้ว ไม่ได้เริ่มทานแผงใหม่ต่อทันที แต่ได้เว้นไป 3 วัน ฤทธิ์ในการป้องกันการตั้งครรภ์ก็จะหมดลงไปแล้ว อย่างไรก็ตาม หากในช่วง 3 วันนี้ ยังไม่ได้มีเพศสัมพันธ์ และหากได้ตรวจหาการตั้งครรภ์แล้วไม่พบ ก็สามารถเริ่มทานยาคุมแผงใหม่ได้เลย โดยให้ทานวันละ 1 เม็ดตามเวลาเดิม ไม่ต้องทานเสริมที่หยุดไป 3 วันค่ะ เพียงแต่ในช่วง 7 วันแรกที่เริ่มทานยา ควรงดการมีเพศสัมพันธ์ไปก่อน เพื่อรอให้ยาได้เริ่มออกฤทธิ์ใหม่ก่อนค่ะยาคุมกำเนิดยี่ห้อ Cerazette และยี่ห้อ Exluton นั้น เป็นยาคุมกำเนิดชนิดฮอร์โมนเดี่ยว ซึ่งผลข้างเคียงมักทำให้มีเลือดออกกะปริดกะปรอยได้ แต่เมื่อทานต่อเนื่องไปซักระยะ ประจำเดือนก็มักจะขาดหายไปค่ะ ดังนั้น การที่ประจำเดือนขาดหายไป ก็น่าจะเป็นผลจากยาคุมได้ ซึ่งก็ไม่ได้อันตรายอะไรค่ะ